**Αθήνα**: 27.02.2017

**Αρ. Πρωτ.**: 276

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Προβλ**ήματα για τα άτομα με αυτισμό και τα άτομα με νοητική αναπηρία

Από τους νέους πίνακες αξιολόγησης αναπηρίας και μη αναστρέψιμων παθήσεων

Τα σοβαρά προβλήματα που δημιουργούν ο νέας Πίνακας αξιολόγησης αναπηρίας και ο νέος Πίνακας με τις επ΄ αόριστο παθήσεις στα άτομα με αυτισμό και στα άτομα με νοητική αναπηρία είναι το θέμα της επιστολής της ΕΣΑμεΑ προς τον πρωθυπουργό Αλέξη Τσίπρα.

Ο νέος ΕΠΠΠΑ και ο νέος επικαιροποιημένος πίνακας με τις 133 παθήσεις μπορούν να αποτελέσουν μία σημαντική εξέλιξη στη βελτίωση του συστήματος αξιολόγησης της αναπηρίας. Όμως τα σημεία τους που αφορούν στη μείωση ποσοστών αναπηρίας που επιφέρουν σε άτομα με αυτισμό και σε άτομα με νοητική αναπηρία, δημιουργούν εξαιρετικά σημαντικά προβλήματα που έχουν να κάνουν όχι μόνο με τα επιδόματα αναπηρίας που λαμβάνουν τα άτομα με αναπηρία με ποσοστό αναπηρίας από 67% και άνω, αλλά και με άλλες πολύ σημαντικές παροχές, όπως της συνταξιοδότησης ενός εκ των δύο γονέων για τη συνεχή υποστήριξη και φροντίδα των ατόμων αυτών, το δικαίωμα αγοράς αναπηρικού αυτοκινήτου για τις μετακινήσεις του ατόμου με αναπηρία, φορολογικές ελαφρύνσεις και ατέλειες που προβλέπει η κείμενη νομοθεσία, άλλες νομοθετημένες ευνοϊκές προβλέψεις που έχουν να κάνουν με την εκπαίδευση κ.ο.κ.

[Αναλυτικά τα προβλήματα που έχουν δημιουργηθεί στην επιστολή.](http://www.esaea.gr/our-actions/parliament/3723-i-e-s-a-mea-zitaei-tin-amesi-kai-prosopiki-parembasi-toy-prothypoyrgoy-tis-xoras-k-a-tsipra-gia-tin-epilysi-ton-problimaton-poy-prokyptoyn-gia-ta-atoma-me-diataraxes-aytistikoy-fasmatos-kai-ta-atoma-me-noitiki-ysterisi-apo-ton-neo-epppa)

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).